CELEX: 32012D0493
Language: sl
Date: 2012-03-23 00:00:00
Title: 2012/493/EU: Sklep Sveta z dne 23. marca 2012 o pooblastilu za začetek pogajanj o mednarodnem sporazumu o ustanovitvi Fundacije EU-LAK kot mednarodne organizacije

6.9.2012   
            
            
               SL
            
            
               Uradni list Evropske unije
            
            
               L 240/1
            
         SKLEP SVETA
   z dne 23. marca 2012
   o pooblastilu za začetek pogajanj o mednarodnem sporazumu o ustanovitvi Fundacije EU-LAK kot mednarodne organizacije
   (2012/493/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 218(3) in (4) Pogodbe,
   ob upoštevanju priporočila Evropske komisije,
   Ker
   naj bi se začela pogajanja za sklenitev Mednarodnega sporazuma o ustanovitvi Fundacije EU-LAK kot mednarodne organizacije med Evropsko unijo in njenimi državami članicami ter latinskoameriškimi in karibskimi državami –
   SPREJEL NASLEDNJI SKLEP:
   Člen 1
   1.   Komisija je pooblaščena, da začne pogajanja o Mednarodnem sporazumu o ustanovitvi Fundacije EU-LAK kot mednarodne organizacije med Evropsko unijo ter latinskoameriškimi in karibskimi državami.
   2.   Pogajanja potekajo na podlagi pogajalskih smernic iz dodatka k temu Sklepu.
   Člen 2
   Komisija se imenuje za pogajalca Unije.
   Člen 3
   Pogajanja potekajo v posvetovanju z Delovno skupino za Latinsko Ameriko (COLAT/AMLAT).
   Člen 4
   Ta sklep je naslovljen na Komisijo.
   
      V Bruslju, 23. marca 2012
      
         
            Za Svet
         
         
            Predsednica
         
         C. ASHTON